text: H71 fekk frálíka byrjan í FM-finalunum
text: #000001
text: Hoyvíkskvinnur vunnu við níggju málum í kvøld, og var tað serliga í byrjanini av seinna hálvleiki, at H71 dró frá Kyndil.
text: #000002
text: Jana Mittún var toppskjútti hjá H71, og Kyndil hevði torført við at steðga henni - eisini í samspælinum við hinar (Savnsmynd: Sverri Egholm)
text: #000003
text: Kyndil royndi at hanga í og hevði eina góða løtu móti endanum av fyrra hálvleiki. Í steðginum var munurin eitt mál, men H71 var samanlagt bara omaná og økti upp í sjey mál fyrstu 12 minuttirnar av seinna hálvleiki. So var sum so leyst og liðugt. Kyndil fekk sjálvdan tálmað álopsspælinum hjá heimaliðnum, sum skoraði 34 mál. Tað vóru Jana Mittún og Maria Halsdóttir Weyhe - sum so ofta fyrr - sum gingu á odda. Lukka Arge, ið eisini stóð seg væl í miðverjuni, var ísakøld uppá brotskøst. Har hevði Jovana Strajanac annars gott tak á sunnudagin, tá Kyndil vann seg í finaluna móti Neistanum. Síðstu løtuna skiftu liðini rímiliga nógv út og tyktust at hava finalu nummar tvey í huganum. Hon verður í Høllini á Hálsi mikukvøldið (klokkan 19.30). Liðið, sum fyrst vinnur tríggjar finalur, gerst føroyameistari. FM-finalur í SMS-deildini, finala nummar 1Í dag, 29. apríl - HoyvíkshøllinH71 - Kyndil 34-25 (15-14)Toppskjúttar: Turið Arge Samuelsen 10 mál, Nadja Pejovic 8 mál, Jana Mittún 8 mál, Maria Halsdóttir Weyhe 6 málSí dómaraseðil her
text: #000004
text: Kvinnurnar komnar uppá pláss í Kýpros
text: #000007
text: Brandur skoraði sítt fyrsta mál fyri Fredrikstad
text: #000011